Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 5. §-a határozza meg a célhoz kötöttség elvét, mely
Paragraph Index: 1030

h) pontjára figyelemmel úgy értelmezem, hogy az az adatalany kívánságának önkéntes, határozott és tájékozott kinyilvánítását jelenti. Az adatkezelő (1. § 7. pont) a szóban forgó esetben nem lehet az IDG Magyarországi Lapkiadó Kft., illetve az iNteR- NeTTo szerkesztősége, hiszen az adatkezelésre e szervezeteknek törvény nem ad jogalapot, az adatalany hozzájárulásán pedig — mivel olyan fórumról van szó, amelyben a résztvevők adataikat nem adják meg — szintén nem alapulhat az adatkezelés. A szerveren rögzített IP-cím illetve egyéb adat vonatkozásában jelen esetben az adatkezelő nem a szerveren tartalmat közzétévő cég (content provider, tartalomszolgáltató), hanem a szervert üzemeltető cég (service provider, Internetszolgáltató). Míg tartalomszolgáltató az adatalany hozzájárulása híján nem kezelheti annak adatait, addig az Internet-szolgáltató a szolgáltatás teljesítéséhez szükséges mértékben igen. Aggályos azonban, hogy ez utóbbi adatkezelés törvényi alap- 1999/79/II. szám ját a távközlésről szóló 1992. évi LXXII tv. teremti meg, ám e törvény adatkezelésről és adatvédelemről szóló rendelkezései nem alkalmazhatók megfelelően az Interneten nyújtott szolgáltatásokkal kapcsolatos adatvédelmi kérdésekre. Mindezek alapján az iNteRNeTTo és az IDG Magyarország Lapkiadó Kft. nem adhatja ki a rendőrség részére az előzetes regisztráció nélküli részvételt biztosító fórum hozzászólójának nevét és lakcímét, s más, a hozzászólóval összefüggésbe hozható adatot sem, mivel ezen adatok jogszerűen nem lehetnek a birtokában. Az eset megerősít azon véleményemben, hogy az Internet szolgáltatásait igénybevevők személyes adatainak védelme jelenleg nem rendezett megfelelően Magyarországon. Ezért munkatársaim már tanulmányozzák a külföldi szabályozási modelleket és azok eredményeit, a szektorális adatvédelmi szabályozás megteremtésének lehetőségeit; a témával kapcsolatban konzultációkat kezdeményezek majd a magyarországi Internet-közösség, a szolgáltatók és felhasználók képviselőivel, illetve a jogalkotókkal is. Adatvédelmi és információszabadsággal kapcsolatos problémáival forduljon hozzám a jövőben is bizalommal. Budapest, 1998. november 24. Üdvözlettel: Dr. Majtényi László (802/A/1998) * * * [Állásfoglalás: a rendőrségi törvény nem kötelezi a közjegyzőket általános adatszolgáltatásra] Dr. Kapási Olga úrhölgy elnök Budapesti Közjegyzői Kamara Budapest Tisztelt Elnök Asszony! A Budapesti Rendőr-főkapitányság Gazdaságvédelmi Osztályának megkeresésével foglalkozó beadványával kapcsolatban a következőkről tájékoztatom: Egyetértek Önnel abban, hogy a rendőrségi törvény (a továbbiakban: Rtv.) titkos információgyűjtésről szóló VII. fejezetének rendelkezései nem alkalmazhatók a közjegyzők megkeresésekor.

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes